
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2052974/5684/0022 (1) 

Εφημερίες γιατρών του Ν.Γ.Ν. Αθήνας «Πολυκλινική». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

1. Έχοντας υπόψη τις διατάξεις: 

α. Του Ν. 1397/83 (ΦΕΚ 143/Α/7.10.83). 

β. Του Ν. 2071/92 (ΦΕΚ 123/Α/92). 

γ. Του Ν. 2470/97 (ΦΕΚ 40/Α/97). 

δ. Του Ν. 2519/97 (ΦΕΚ 165/Α/21.8.97). 

ε. Του Ν. 2606/98 (ΦΕΚ 86/Α/22.4.98). 

2. Την επιτακτική ανάγκη εύρυθμης λειτουργίας σε 24ωρη 
βάση των Νοσηλευτικών Ιδρυμάτων. 

3. Το γεγονός ότι το ύψος της δαπάνης που προκαλείται 
από την απόφαση αυτή ανέρχεται κατά μήνα στο ποσό των 
14.000.000 δρχ. 

4. Την αριθ. 1107147/1 239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών». 

5. Τα έγγραφα των Νοσοκομείων με τα συνημμένα προ¬ 
γράμματα εφημεριών του Ιατρικού Προσωπικού, αποφασί¬ 
ζουμε: 

Εγκρίνουμε την καταβολή εφημεριών για το χρονικά διά¬ 
στημα από 1.1.98 έως 31.12.98 στις εξής κατηγορίες για¬ 
τρών του Ν.Γ. Ν. Αθήνας «Πολυκλινική». 

Ειδικευμένων γιατρών ΕΣΥ. 

Ειδικευμένων (Πολιτικών και Στρατιωτικών). 

Πανεπιστημιακών. 

Γ ιατρών εκτός κλάδου ΕΣΎ (γιατροί ασφαλιστικών οργανι¬ 
σμών). 

Μονίμων γιατρών του Δημοσίου. 

Αγροτικών γιατρών. 

Γ ιατρών με σύμβαση ορισμένου χρόνου (Ν. 2519/97 αρ. Π. 
23 παρ. 1,2, 3). 

Οι εφημερίες των πιο πάνω γιατρών θα πραγματοποιούνται 
ανάλογα με την κατηγορία που ανήκουν και σύμφωνα με το 
μηνιαίο πρόγραμμα που θα εγκρίνεται για το Νοσοκομείο. 

ΚΕΦΑΛΑΙΟ I 

Για όλες τις κατηγορίες γιατρών, η ενεργός εφημερία γίνε¬ 
ται σε 16/ωρη συνεχή υπηρεσία κατά τις εργάσιμες ημέρες 
και 24/ωρη κατά τα Σάββατα, τις Κυριακές, αργίες και εξαιρέ¬ 
σιμες ημέρες. 

α) Στους ειδικευόμενους γιατρούς υπάγονται οι πολίτες και 
οι στρατιωτικοί ειδικευόμενοι, οι ειδικευμένοι γιατροί (πλην 
αλλοδαπών) που τοποθετούνται με απόφασή μας σε Νοσοκο- 














10336 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μεία, ως άμισθοι υπεράριθμοι, προκειμένου να αποκτήσουν 
άλλη ειδικότητα, είτε κατ’ εφαρμογήν του άρθρου 54 παρ. 8β 
του Ν. 1759/88 και του άρθρου 1 παρ. 3 του Ν. 1579/85, κα¬ 
θώς επίσης και ειδικευμένοι γιατροί που τοποθεντούνται με 
απόφασή μας σε Νοσοκομεία προκειμένου να αποκτήσουν το 
πιστοποιητικό εξειδίκευσης στην Εντατικολογία και Νεογνο¬ 
λογία, σύμφωνα με τις διατάξεις του άρθρου 84 του Ν. 2071 / 
92. 

Επίσης, οι γιατροί που τοποθετούνται σύμφωνα με τις δια¬ 
τάξεις του άρθρου 26 παρ. 1 του Ν. 2519/97. 

β- Αποσπασμένοι και σε μετεκπαίδευση ευρισκόμενοι (ειδι¬ 
κευμένοι και ειδικευόμενοι). 

Είναι δυνατόν να πραγματοποιούν εφημερίες ανάλογα με 
το βαθμό τους, το Νοσοκομείο και τμήμα στο οποίο έχουν 
αποσπαθεί, μετεκπαιδεύονται ή (προκειμένου περί ειδικευο- 
μένων) ατύπως έχουν μετακινηθεί, στο πρόγραμμα του οποίο 
προστίθενται, 
γ. Συνοδοί περιστατικών. 

Γιατροί συνοδοί περιστατικών βρίσκονται σε ενεργό εφη¬ 
μερία την ημέρα της διακομιδής, ανεξάρτητα αν ήταν ή όχι σε 
ενεργό εφημερία κατά το ισχύον μηνιαίο πρόγραμμα. 

ΚΕΦΑΛΑΙΟ II 
Γενικές Ρυθμίσεις. 

α. Τα ανώτατα όρια εφημεριών της παρούσας (μέχρι το 1 /3 
του συνόλου των υπηρετούντων γιατρών σε γενική εφημερία 
και μέχρι του 1 /5 του συνόλου των υπηρετούντων γιατρών σε 
εσωτερική εφημερία) αποτελούν την οροφή του συστήματος 
και σε καμία περίπτωση δεν εξαντλούνται υποχρεωτικά. 

Αποκλειστικός παράγοντας του πλαισίου μέσα στο οποίο 
κινούνται τα διοικητικά συμβούλια των Ιδρυμάτων, που έχουν 
την αποκλειστική ευθύνη και αρμοδιότητα της έγκρισης, 
αφού λάβουν υπόψην τους τις εισηγήσεις των Δ/ντών, της 
Επιστ. Επιτροπής και ιδιαίτερα του Δ/ντή της Ιατρικής Υπηρε¬ 
σίας, είναι οι πραγματικές ανάγκες του Νοσοκομείου και οι 
εγκεκριμένες πιστώσεις του προϋπολογισμού τους. 

β. Η ενεργός εφημερία νοείται και αποζημιώνεται μόνο για 
τους γιατρούς που παραμένουν στη θέση τους όλες τις προ- 
βλεπόμενες ώρες. 

γ) Η ενεργός εφημερία είναι υποχρεωτική, σύμφωνα με τις 
ανάγκες του Νοσοκομείου για όλες τις κατηγορίες για¬ 
τρών. 

δ. Ο μηνιαίος προγραμματισμός των εφημεριών, ενεργών 
και ετοιμότητας, θα εγκρίνεται εκ των προτέρων από Δ. Συμ¬ 
βούλιο και θα κοινοποιείται στους ενδιαφερομένους. 

ΚΕΦΑΛΑΙΟ III 
Εφημερίες ετοιμότητας. 

Οι υποχρεώσεις των γιατρών που εκτελούν εφημερίες 
ετοιμότητας, καθορίζονται ως εξής: 

α. Οι γιατροί κατά την διάρκεια της εφημερίας ετοιμότητας 
βρίσκονται σε διατεταγμένη υπηρεσία και είναι στη διάθεση 
του Νοσοκομείου και όταν κληθούν προσφέρουν τις υπηρε¬ 
σίες τους χωρίς πρόσθεση αμοιβή πέραν της προβλεπομένης 
από το άρθρο 7 του Ν. 2606/98. 

β. Οι ευρισκόμενοι σε εφημερία ετοιμότητας γιατροί, οφεί¬ 
λουν να διαμένουν στην πόλη που εδρεύει η μονάδα τους ή σε 
απόσταση τόση από αυτήν, ώστε καλούμενοι να προσέρχοται 
σε πολύ σύντομο χρονικό διάστημα για να προσφέρουν τις 
υπηρεσίες τους. 

γ. Υποχρεούνται να είναι προετοισμένοι για την αντιμετώ¬ 
πιση κάθε περιστατικού της ειδικότητας τους 
δ. Η πρόσκληση μπορεί να γίνει από τον ενεργά εφημερεύ- 
οντα γιατρό του τμήματος, άλλον εφημερεύοντα γιατρό ή τα 
όργανα του Νοσοκομείου. 

ΚΕΦΑΛΑΙΟ IV 

Επί συνόλου 100 υπηρετούντων γιατρών στο Ν.Γ.Ν.Α. «Πο¬ 
λυκλινική» θα εφημερεύσει μέχρι το 1/3 αυτών, σε γενική 
εφημερία και μέχρι το 1/5 αυτών σε εσωτερική εφημερία, 
κατά μήνα. 


Το σύνολο της δαπάνης ύψους 14.000.000 δρχ. θα καλη- 
φθεί από τις υπάρχουσες πιστώσεις του ως άνω Νοσοκο¬ 
μείου. 

Σε κάθε περίπτωσ, η δαπάνη για την πληρωμή των ανωτέρω 
αποζημιώσεων περιορίζεται αποκλειστικά και μόνο μέσα στα 
πλαίσια των εγγεγραμμένων για το σκοπό αυτό πιστώσεων 
στον προϋπολογισμό και δεν δύναται να αυξηθεί είτε με χορή¬ 
γηση συμπληρωματικών πιστώσεων είτε με τροποποίηση του 
προϋπολογισμού, με ευθύνη της Διοίκησης του Νοσοκο¬ 
μείου. 

Η απόφαση του Διοικητικού Συμβουλίου του Νοσοκομείου 
για την ονομαστική κατανομή του ιατρικού προσωπικού σε 
εφημερία κοινοποιείται στη Δ/νση Προσωπικού Ν.Π.Δ.Δ. του 
Υπουργείου Υγείας και Πρόνοιας και στην 22η Δ/νση του Γε¬ 
νικού Λογιστιρίου του Κράτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Αυγούστου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

-♦- 

Αριθ. 3013341/1862δις/98 (2) 

Καθορισμός τιμής διάθεσης του Κώδικα Τροφίμων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «περί Οργανισμού Υπουργείου Οικο¬ 
νομικών» (ΦΕΚ 128 και 165/1988, όπως αυτό τροποποιή¬ 
θηκε από το Π.Δ/γμα 543/1989, ΦΕΚ, 
229/Α/10.10.1989. 

2. Το Ν. 1591/86 ΚΕΦ. Η' άρθ. 48 (ΦΕΚ 50/Α/24.4.1986) 
που αφορά στις «ρυθμίσεις στην άμεση και έμμεση φορολο¬ 
γία, θέσπιση μέτρων για την πάταξη της φοροδιαφυγής και 
άλλες διατάξεις που ρυθμίζουν θέματα αρμοδιότητας Υπουρ¬ 
γείου Οικονομικών». 

3. Την ανάγκη διάθεσης του Κώδικα Τροφίμων με σκοπό 
την ενημέρωση του καταναλωτή, των παρασκευαστών και ει¬ 
σαγωγέων τροφίμων, δικαστών, αρμόδιων αρχών και γενικά 
όλων όσων ασχολούνται με θέματα νομοθεσίας, παραγωγής 
και εμπορίας τροφίμων. 

4. Την υπ’ αριθ. 1107147/1 239/0006Α/4.10.1 996 από¬ 
φαση «Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» ΦΕΚ 322/Β/7.10.1996), απο¬ 
φασίζουμε: 

Εγκρίνουμε την πώληση χιλίων (1.000) αντιτύπων (1.000 
του Τόμου 1 και 1000 του τόμου 2 του κώδικα Τροφίμων Πο¬ 
τών και Αντικειμένων Κοινής Χρήσης από το Εθνικό Τυπογρα¬ 
φείο και καθορίζουμε την τιμή τους σε 10.000 δραχμές ανά 
τόμο. 

Τα έσοδα από την πώληση των παραπάνω εντύπων αποτε¬ 
λούν έσοδα του κρατικού Προϋπολογισμού και θα εμφανίζο¬ 
νται στο Κ.Α. Εσόδων 2411. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κάθε προηγούμενη απόφαση καθορισμού τιμής διάθεσης 
του Κώδικα Τροφίμων και των Συμπληρωμάτων του, προγενέ¬ 
στερων εκδόσεων από την παρούσα, καταργείται. 

Αθήνα, 24 Ιουλίου 1998 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

Αριθ. 1 207 1/159 (3) 

Μεταβίβαση αρμοδιότητος και δικαιώματος υπογραφής με 
εντολή Υφυπουργού στον Δ/ντή της Δ/νσης 3η Κλαδική 
Βιομηχανικής πολιτικής της Γενικής Γραμματείας Βιομη¬ 
χανίας του Υπουργείου Ανάπτυξης. 

Η ΥΠΟΥΡΓΟΣ ΑΝΑΠΤΥΞΗΣ 
Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/85) «Κυβέρ¬ 
νηση και Κυβερνητικά Όργανα» όπως ισχύει. 

2. Το Π.Δ. 229/86 (ΦΕΚ 96/Α/86) «Σύσταση και Οργάνωση 
της Γενικής Γραμματείας Βιομηχανίας» όπως τροποποιήθηκε 
και συμπληρώθηκε με το Π.Δ. 396/89 (ΦΕΚ 172/Α/89) καιτο 
Π.Δ. 189/95 (ΦΕΚ 99/Α/95). 

3. Το Π.Δ. 27/96 (ΦΕΚ 19/Α/96) «Συγχώνευση των Υπουρ¬ 
γείων Τουρισμού Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

4. Την με αριθμό 114/4.10.96 Κοινή απόφαση του Πρωθυ¬ 
πουργού και της Υπουργού Ανάπτυξης «Ανάθεση αρμοδιοτή¬ 
των στους Υφυπουργούς Ανάπτυξης Αννα Διαμαντοπούλου 
και Μιχάλη Χρυσοχοίδη». 

5. Το άρθρο 5 του Νόμου 2528/1997 (ΦΕΚ 216/Α/97) 
«Κύρωση της από 20.6.1997 Σύμβασης μεταξύ των εταιριών 
«ΤΡΑΠΕΖΑ ΕΠΕΝΔΥΣΕΩΝ ΑΝΩΝΥΜΗ ΕΤΑΙΡΙΑ» και «ΝΑΥ¬ 
ΠΗΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙΡΗΣΕΙΣ ΕΛΕΥΣΙΝΑΣ 
ΑΝΩΝΥΜΗ ΕΤΑΙΡΙΑ» και του ως εκ τρίτου συμβληθέντος ΕΛ¬ 
ΛΗΝΙΚΟΥ ΔΗΜΟΣΙΟΥ και άλλες διατάξεις» σύμφωνα με το 
οποίο το Υπουργείο Ανάπτυξης είναι αρμόδιο για την παρακο¬ 
λούθηση της εκτέλεσης της ανωτέρω Σύμβασης μεταβίβασης 
που κυρώθηκε με το υπό στοιχείο α εδάφιο του πρώτου άρ¬ 
θρου του νόμου αυτού. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπολο¬ 
γισμού, αποφασίζουμε: 

Μεταβιβάζουμε στον Δ/ντή της Δ/νσης 3η Κλαδική βιομη¬ 
χανικής Πολιτικής της Γενικής Γραμματείας Βιομηχανίας του 
Υπουργείου Ανάπτυξης την αρμοδιότητα καθώς και το δικαί¬ 
ωμα να υπογράφει «με εντολή Υφυπουργού» για την παρακο¬ 
λούθηση της εκτέλεσης της με αριθμό 24553/20.6.1997 
Σύμβασης Μεταβίβασης του ενεργητικού της εταιρείας 
«ΝΑΥΠΗΓΕΙΑ ΕΛΕΥΣΙΝΑΣ Α.Ε.» που συνομολογήθηκε με¬ 
ταξύ της τραπεζικής εταιρείας «ΤΡΑΠΕΖΑ ΕΠΕΝΔΥΣΕΩΝ 
ΑΕ», της εταιρείας «ΝΑΥΠΗΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙ¬ 
ΧΕΙΡΗΣΕΙΣ ΕΛΕΥΣΙΝΑΣ Α.Ε.» και του ως εκ τρίτου συμβαλλό¬ 
μενου Ελληνικού Δημοσίου και η οποία κυρώθηκε με το άρ¬ 
θρο πρώτο, εδάφιο α, του Νόμου 2528/1997. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Αυγούστου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

Αριθ. Δ1β/0/13/3 3 (4) 

Μεταβίβαση στην «Εγνατία Οδός Α.Ε.» των δικαιωμάτων και 
υποχρεώσεων του Δημοσίου από συμβάσεις έργων κατα¬ 
σκευής του οδικού άξονα της Εγνατίας Οδού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παραγράφων 6,7 και 19 του άρθρου 5 
του Ν. 2229/94. 

2. Τη διάταξη της παραγράφου 3 του άρθρου 16 του Ν. 
2308/95. 

3. Την αριθ. Δ17α/02/69/ΦΝ 380/10.11.94 Κ.Υ.Α. 

4. Το γεγονός ότι η «Εγνατία Οδός Α.Ε.» έχει αναλάβει την 
ευθύνη κατασκευής του αυτοκινητόδρομου της Εγνατίας 
οδού. 

5. Ότι οι εργολαβίες των παρακάτω 4 τμημάτων της Εγνα- 


τίας οδού έχουν ολοκληρωθεί και πρέπει να προγραμματι- 
σθούν από την «Εγνατία Οδός Α.Ε.» οι ελλείψεις ούτως ώστε 
να συμπεριληιρθούν στην εργολαβία «σκούπα», αποφασί¬ 
ζουμε: 

Παραχωρούμε και μεταβιβάζουμε στην εταιρεία «Εγνατία 
Οδός Α.Ε.» χωρίς αντάλλαγμα όλα τα πόσης φύσεως δικαιώ¬ 
ματα και υποχρεώσεις του Δημοσίου που απορρέουν από τις 
συμβάσεις κατασκευής των κατωτέρω οδικών τμημάτων του 
αυτοκινητόδρομου της Εγνατίας οδού: 

1. Κατασκευή τμήματος της Εγνατίας οδού από Λυκοπόδι 
μέχρι Μακρυχώρα (χ.θ 8 + 000 έως χ.θ. 13 + 000). 

2. Ολοκλήρωση εργασιών εκπτώτου εργολαβίας «Μελέτη 
και Κατασκευή κύριας Σήραγγας Μετσόβου». 

3. Παράκαμψη Καβάλας (Αγ. Ανδρέας - χ.θ. 4 + 937). 

4. Παράκαμψη Καβάλας (χ.θ. 9 + 400 - χ.θ. 13 + 800). 

Η παρούσα απόφαση ισχύει από την δημοσίευσή της στην 

Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Αυγούστου 1998 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 

-φ- 

Αριθ. ΚΑ/2561 (5) 

Ορισμός Αναπληρωτή Προέδρου Επιτροπής Παρακολούθη¬ 
σης του Επιχειρησιακού Προγράμματος Εκπαίδευσης και 

Αρχικής Επαγγελματικής Κατάρτισης (ΕΠΕΑΕΚ). 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ. 138/93 περί «Οργανισμού του Υπουργείου Εθνι¬ 
κής Οικονομίας». 

3. Το Π .Δ. 147/76 περί «Οργανισμού της Κεντρικής Υπη¬ 
ρεσίας του Υπουργείου Εθνικής Παιδείας και θρησκευμά¬ 
των». 

4. Την υπ, αριθ. Φ. 908/Η 1606/17.2.1995 (ΦΕΚ 112/Β/ 
20.2.1995) Κοινή Απόφαση των Υπουργών Προεδρίας της 
Κυβέρνησης, Οικονομικών και Εθνικής Παιδείας & θρησκευ¬ 
μάτων, για τη σύσταση Ενιαίου Διοικητικού Τομέα θεμάτων 
Ευρωπαϊκής Ένωσης και Κοινοτικού Πλαισίου Στήριξης και 
αντίστοιχης θέσης Ειδικού Γραμματέα στην Κεντρική Υπηρε¬ 
σία του ΥΠΕΠΘ. 

5. Την Υπουργική Απόφαση 64079/ΠΠ 3232/19.10.94 του 
Υπουργείου Εθνικής Οικονομίας. 

6. Την υπ’ αριθ. 2974/96 Απόφαση του Πρωθυπουργού και 
του Υπουργού Εθνικής Οικονομίας, ΦΕΚ 55/Β, περί καθορι¬ 
σμού αρμοδιοτήτων του Υφυπουργού Εθνικής Οικονομίας. 

7. Την υπ’ αριθμ. Ε (94) 1716/13.7.94 Απόφαση της Επι¬ 
τροπής Ευρωπαϊκών Κοινοτήτων, που αφορά την έγκριση του 
Κοινοτικού Πλαισίου Στήριξης για την Ελλάδα και ειδικότερα 
το κεφ. 4, παρ. 4, 3, 1 περί Επιτροπών Παρακολούθησης. 

8. Την υπ' αριθ. Ε(94) 1423/29.7.94 απόφαση της Επιτρο¬ 
πής Ευρωπαϊκών Κοινοτήτων, που αφορά την έγκριση του 
Επιχειρησιακού Προγράμματος Εκπαίδευσης και Αρχικής 
Επαγγελματικής Κατάρτισης (ΕΠΕΑΕΚ). 

9. Την υπ’ αριθ. 266/26.10.1994 Κοινή Απόφαση των 
Υπουργών Εθνικής Παιδείας και θρησκευμάτων και Αναπλη¬ 
ρωτή Υπουργού Εθνικής Οικονομίας, με θέμα τη συγκρότηση 
Επιτροπής Παρακολούθησης του ΕΠΕΑΕΚ. 

10. Την υπ’ αριθ. ΚΑ/44/25.1996 Κοινή Απόφαση του 
Υπουργού Εθνικής Παιδείας και θρησκευμάτων και του 
Υπουργού Εθνικής Οικονομίας με θέμα την τροποποίηση της 

αριθμ. 266/26.10.94 Κοινής Απόφασης του Υπουργού ΕΠΘ 
και του Αναπληρωτή Υπουργού Εθνικής Οικονομίας «πει συ¬ 
γκρότησης Επιτροπής Παρακολούθησης του ΕΠΕΑΕΚ». 

11. Την υπ’ αριθ. ΚΑ/195/17.4.1996 Κοινή Απόφαση του 
Υπουργού Εθνικής Παιδείας και θρησκευμάτων και του Υφυ¬ 
πουργού Εθνικής Οικονομίας με θέμα την τροποποίηση της 
σύνθεσης της Επιτροπής Παρακολούθησης του Επιχειρησια¬ 
κού Προγράμματος Εκπαίδευσης και Αρχικής Επαγγελματι¬ 
κής Κατάρτισης. 

12. Την αριθ. Φ. 908/Η/7701/21.10.96 (ΦΕΚ 205 Γ) 
Κοινή Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων, με την οποία διορίζεται Γ ε¬ 
νικός Γραμματέας στο Υπουργείο Εθνικής Παιδείας και θρη¬ 
σκευμάτων. 

13. Το άρθρο 29α του Ν. 1558/86, όπως προστέθηκε με το 
άρθρο 27 του Ν. 2081 /92 και τροποποιήθηκε με το άρθρο 1, 
παρ. 2α του Ν. 2469/97. 

14. Την Κοινή Υπουργική Απόφαση ΚΑ/2858/15.10.97 με 
την οποία ορίζεται ως Πρόεδρος της Επιτροπής Παρακολού¬ 
θησης του ΕΠΕΑΕΚ ο Γενικός Γραμματέας του Υπουργείου 
Εθνικής Παιδείας και θρησκευμάτων. 

15. Το γεγονός ότι από την παρούσα δεν προκαλείται δα¬ 
πάνη σε βάρος του Τακτικού Προϋπολογισμού για το τρέχον 
και τα επόμενα έτη, αποφασίζουμε. 

Ορίζουμε τον Δημήτριο Καραντινό, Ειδικό Γραμματέα θε¬ 
μάτων Ευρωπαϊκής Ένωσης και Κοινοτικού Πλαισίου Στήρι¬ 
ξης του ΥΠΕΠΘ, ως Αναπληρωτή του προέδρου της Επιτρο¬ 
πής Παρακολούθησης του ΕΠΕΑΕΚ. 

Η απόφαση αυτή να δημοσιευθεί οτην Εφημερίδα της Κυ- 
βερνήσεως. 

Αθήνα, 5 Αυγούστου 1998 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΧΡΗΣΤΟΣ ΠΑΧΤΑΣ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. Φ. 151/Β3/4004 (6) 

Συμπλήρωση της Φ.152.25/Β3/407/1.2.93 Κοινής Υπουργι¬ 
κής Απόφασης (ΦΕΚ 65Β) και ένταξη ορισμένων αθλημά¬ 
των ή αγωνισμάτων στις ρυθμίσεις των διατάξεων των άρ¬ 
θρων 22 και 23 του Ν. 2009/92 (ΦΕΚ 18Α) για εισαγωγή 
αθλητών χωρίς εξετάσεις στην Τριτοβάθμια Εκπαίδευση 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 παράγραφος 4 του Ν. 2009/ 
92 «Εθνικό Σύστημα Επαγγελματικής Εκπαίδευσης και κα¬ 
τάρτισης και άλλες διατάξεις» (ΦΕΚ 18Α). 

2. Το αριθμ. 237/15.9.97 έγγραφο του Υφυπουργού Πολι¬ 
τισμού αρμοδίου για θέματα Αθλητισμού. 

3. Τη διάταξη του άρθρου 27 του Ν. 2081/92 κατ’ εφαρ¬ 
μογή της οποίας βεβαιούται ότι από τις διατάξεις της απόφα¬ 
σης αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε. 

Συμπληρώνουμε την αριθμ. Φ.152.25/Β3/407/1.2.93 
Κοινή Υπουργική Απόφαση (ΦΕΚ 65Β) και εντάσσουμε από 
το ακαδημαϊκό έτος 1998 - 99 τα παρακάτω αθλήματα ή αγω¬ 
νίσματα στις ρυθμίσεις των διατάξεων των άρθρων 22 και 23 
του Ν. 2009/92 (ΦΕΚ 18Α) για τους αθλητές που ως μέλη της 
Εθνικής ομάδας συμμετείχαν σε Παγκόσμια ή Πανευρωπαϊκά 
πρωταθλήματα και κατάκτησαν μία από τις αναφερόμενες 
διακρίσεις των κατηγοριών ανδρών - γυναικών, νέων ανδρών - 
νέων γυναικών, εφήβων - νεανίδων, παίδων - κορασίδων ή σε 
Παγκόσμιους και Πανευρωπαϊκούς σχολικούς αγώνες: 

Του Στίβου, για το άλμα επί κοντώ γυναικών. 


Της Επιτραπέζιας αντισφαίρισης, για το Διπλό μικτό. 

Της Ιστιοπλοΐας, για τα σκάφη ϋΘΗΤΝΙΝΟ και 420. 

Του θαλάσσιου σκι, για το σλάλομ και φιφούρες. 

ΚΑΡΑΤΕ, Ατομικά αγωνίσματα: 

Αγώνισμα Καΐ3 

Αγώνισμα Κυιτιίίβ 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Αυγούστου 1998 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ ΥΦΥΠ. ΠΟΛΙΤΙΣΜΟΥ 

ΓΕΡΑΣΙΜΟΣ ΑΡΣΕΝΗΣ ΑΝΔΡΕΑΣ Α. ΦΟΥΡΑΣ 

-♦- 

Αριθ. Δ5/7130 (7) 

Σύσταση, συγκρότηση, λειτουργία και αριθμός μελών της επι¬ 
τροπής του άρθρου 12 του Ν. 1966/1991. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1966/1991 «Μετα¬ 
γραφές Φοιτητών ΑΕΙ, σπουδαστών ΤΕΙ κ’ άλλες διατάξεις» 
(ΦΕΚ 147 Α ). 

2. Την ανάγκη ενιαίας αντιμετώπισης των θεμάτων ίδρυ¬ 
σης, λειτουργίας, ελέγχου και εφαρμογής των ισχυουσών δια¬ 
τάξεων στις σχολικές μονάδες ιδιωτικής Τεχνικής - Επαγγελ¬ 
ματικής εκπ/σης κ’ τα εργαστήρια ελευθέρων σπουδών, με 
γνώμονα το συμφέρον των ιδιοκτητών, εκπαιδευτικών και μα¬ 
θητών. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

Α. Τη σύσταση επιτροπής, με αρμοδιότητες τις προβλεπό- 
μενες από τα άρθρα 12, 13 και 16 του Ν. 1966/91 δηλ. τον 
έλεγχο της τήρησης των ισχυουσών διατάξεων τόσο για τις 
λειτουργούσες σχολικές μονάδες τεχνικής - επαγγελματικής 
εκπαίδευσης όσο και για τις υπό ίδρυση και λειτουργία και τα 
εργαστήρια ελευθέρων σπουδών. 

Β. Η Επιτροπή είναι πενταμελής και συγκροτείται από: 

α) Το Γενικό Γραμματέα του ΥΠ.Ε.Π.Θ. ως πρόεδρο, με 
αναπληρωτή του ένα (1) γενικόδ/ντή της Κ.Υ. του ΥΠ.Ε.Π.Θ. 

β) Το δ/ντή της δ/νσης ιδιωτικής εκπ/σης του ΥΠ.Ε.Π.Θ ως 
μέλος. 

γ) Το δ/ντή της δ/νσης σπουδών β/θμιας εκπ/σης ή το δ/ 
ντή της δ/νσης προγραμματισμού και επιχειρησιακών ερευ¬ 
νών ή το δ/ντή της δ/νσης εφαρμογής εκπαιδευτικών σχε¬ 
δίων του ΥΠ.Ε.Π.Θ. αναλόγως του αντικειμένου του ελέγχου 
(προγράμματα, κτιριολογικά, εξοπλισμός κ.λ.π.), ως μέλος. 

δ) Ένα (1) γεν. δ/ντή ή δ/ντή της Κ.Υ. του ΥΠ.Ε.Π.Θ., ως 
μέλος. 

ε) Ένα διοικητικό υπάλληλο της Κ.Υ. του ΥΠ.Ε.Π.Θ. με 
βαθμό τουλάχιστον Α' που να ασκεί χρέη προϊσταμένου τμή¬ 
ματος, ως μέλος. 

Χρέη γραμματέα της Επιτροπής θα ασκεί διοικητικός υπάλ¬ 
ληλος της Κ.Υ. του ΥΠ.Ε.Π.Θ. με βαθμό Α' ή αποσπασμένος 
εκπαιδευτικός στην Κ.Υ. με τον ίδιο βαθμό. 

Γ. Μέλη της πιο πάνω επιτροπής ορίζουμε τους: 

α) Αγγελο Ζησιμόπουλο, γενικό γραμματέα του ΥΠΕΠΘ, 
ως πρόεδρο με αναπληρωτή του το Γιάννη Γαλή, γεν. δ/ντή 
της γεν. δ/νσης σπουδών Α/θμιας και Β/θμιας Εκπαίδευσης 
του ΥΠ.Ε.Π.Θ. 

β) Χαράλαμπο Πριόνα, αναπληρωτή δ/ντή της δ/νσης ιδιω¬ 
τικής εκπ/σης του ΥΠ.Ε.Π.Θ., ως μέλος. 

γ) Χρήστο Σιγάλα, δ/ντή σπουδών β/θμιας εκπ/σης ή Κων- 

/νο Κοντογιάννη γεν. δ/ντή της γεν. δ/νσης θρησκευμάτων ή 
Καλλιόπη Καρύδη, δ/ντρια της δ/νσης προγραμματισμού κ’ 
Επιχειρ. Ερευνών του ΥΠ.Ε.Π.Θ., με συμμετοχή του ενός 
κατά περίπτωση και αναλόγως του αντικειμένου του ελέγχου, 
ως μέλος. 

δ) Ζέρβα Αικατερίνη, δ/ντρια της δ/νσης μελετών, στατι¬ 
στικής και οργάνωσης Α.Ε.Ι, ως μέλος. 

ε) Αθανάσιο Κανάβα, προϊστάμενο του τμήματος Β' της δ/ 
νσης ιδιωτικής εκπαίδευσης του ΥΠ. Ε.Π.Θ., ως μέλος. 

Το ένα (1) από τα τρία (3) μέλη της Επιτροπής της περίπτω¬ 
σης γ' της παρούσας παραγράφου θα ορίζεται εκάστοτε, ανα¬ 
λόγως του αντικειμένου, από τον Πρόεδρο της Επιτροπής ή 
των προεδρεύοντα αναπληρωτή του. 

Γραμματέα της επιτροπής ορίζουμε το Λεωνίδα Τσουμάκα 
προϊστάμενο του τμήματος Γ' της δ/νσης ιδιωτικής εκπαίδευ¬ 
σης του ΥΠ.Ε.Π.Θ., με αναπληρωτή του τη Ρωξάνη Ελευθε- 
ριάδου προϊσταμένη του τμήματος Β' της δ/νσης ευρωπαϊκής 
ένωσης του ΥΠ.Ε.Π.Θ. 

Δ. Η Επιτροπή θα συνεδριάζει τακτικά μια φορά το μήνα και 
έκτακτα όποτε κρίνεται αναγκαίο, μετά από πρόσκληση του 
προέδρου της (ή σε περίπτωση κωλύματος του αναπληρωτή 
του) στην οποία θα αναφέρονται η ημέρα, η ώρα, ο τόπος συ¬ 
νεδρίασης και τα θέματα της ημερήσιας διάταξης και θα γνω¬ 
στοποιείται στα μέλη της, τουλάχιστον 24 ώρες πριν τη συνε¬ 
δρίαση. 

Στις συνεδριάσεις της επιτροπής παρίστανται μόνο τα μέλη 
της και ο γραμματέας, εξαιρουμένης της περίπτωσης πρό¬ 
σκλησης τρίτων που καλούνται για να εκφράσουν τις απόψεις 
τους επί συγκεκριμένων θεμάτων. Οι αποφάσεις της επιτρο¬ 
πής λαμβάνονται με απόλυτη πλειοψηφία των παρόντων με¬ 
λών. Σε περίπτωση ισοιψηφίας υπερισχύει η ψήφος του προέ¬ 
δρου ή του προεδρεύοντος αναπληρωτή του. 

Ε. Ο προέδρος της επιτροπής ή ο προεδρεύων αναπληρω¬ 
τής του, μπορεί να αναθέτει σε μέλη της, που συνεπικουρού- 
νται στο έργο τους, όταν το κρίνει αναγκαίο, από αρμόδιους 
υπηρεσιακούς παράγοντες η εμπειρογνώμονες τον επί τόπου 
έλεγχο των ιδιωτικών σχολικών μονάδων τεχνικής - επαγγελ¬ 
ματικής εκπ/σης ή των εργαστηρίων ελευθέρων σπουδών για 
τη διαπίστωση τήρησης ή μη της κείμενες νομοθεσίας. 

Τα μέλη της επιτροπής εφοδιάζονται με ειδική εξουσιοδό¬ 
τηση για το σχετικό έλεγχο στην οποία αναφέρονται και τα 
ονόματα τυχόν αρμόδιων υπηρεσιακών παραγόντων ή εμπει¬ 
ρογνωμόνων που τους συνοδεύουν, μεταβαίνουν με ή χωρίς 
προειδοποίηση στον τόπο ελέγχου, μετά δε το τέλος του 
ελέγχου συντάσσεται έκθεση που υποβάλλεται εντός πέντε 
(5) ημερών το αργότερο στον πρόεδρο της επιτροπής για πε¬ 
ραιτέρω ενέργειες. 

Δεν απαιτείται ειδική εξουσιοδότηση όταν στον επί τόπου 
έλεγχο παρίσταται ο πρόεδρος της επιτροπής. 

ΣΤ. Οι δαπάνες αποζημίωσης της επιτροπής της παρούσας 
απόφασης βαρύνουν τον ειδικό λογ/σμό ιδιωτικής γενικής 
εκπ/σης. 

Ζ. Η θητεία των μελών της Επιτροπής είναι διετής. 

Σε περίπτωση θανάτου ή παραίτησης ή έλλειψης για 
οποιονδήποτε λόγο μέλος της επιτροπής πριν το τέλος της 
θητείας του, ορίζεται νέο μέλος για τον υπόλοιπο χρόνο θη¬ 
τείας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Αυγούστου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


Αριθ. 33712 (8) 

Επιδότηση Ξενοδοχειακών επιχειρήσεων για την διατήρηση 
θέσεων εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό Σύ¬ 
στημα Προστασίας από την ανεργία και άλλες διατάξεις». 

2. Την υπ’ αριθμ. 34079/24.10.97 Υπουργική Απόφαση 
«Επιχορήγηση Ξενοδοχειακών επιχειρήσεων για την διατή¬ 
ρηση θέσεων εργασίας». 

3. Τις διατάξεις της παρ. 2α του άρθρου 1 του Ν. 2469/97 
«Περιορισμός και βελτίωση της αποτελεσματικότητας των 
κρατικών δαπανών» (Α 38). 

4. Την υπ' αριθμ. 1514/29.7.98 απόφαση του Δ.Σ. του 
ΟΑΕΔ (αριθμ. συνεδρ. 31/29.7.98) που μας υποβλήθηκε με 
το υπ’ αριθμ. Β114637/5.8.98 έγγραφό του, αποφασί¬ 
ζουμε: 

1. Εγκρίνουμε τους όρους επιδότησης, τις προϋποθέσεις, 
τα δικαιολογητικά των επιχειρήσεων καθώς και την τηρού¬ 
μενη διαδικασία ως εξής: 

Στο πρόγραμμα διατήρηση θέσεων εργασίας σε ξενοδο¬ 
χειακές μονάδες μπορούν να υπαχθούν οι κάθε μορφής ξενο¬ 
δοχειακές επιχειρήσεις που βρίσκονται εκτός της περιφέ¬ 
ρειας της τέως Διοικήσεως Πρωτευούσης και του Πολεοδομι- 
κού Συγκροτήματος θεσ/κης, εφ’ όσον λειτουργούν με άδεια 
του ΕΟΤ κα την προηγούμενη πενταετία διέκοψαν τις εργα¬ 
σίες τους τουλάχιστον δια δύο (2) έτη πριν από την 10 Νοεμ¬ 
βρίου, εκτός εάν μετείχαν στα προηγούμενα προγράμματα μς 
διατήρησης θέσεων εργασίας για την χειμερινή περίοδο ή εί¬ 
ναι νέες επιχειρήσεις, οπότε θα πρέπει να διέκοψαν κατά το 
προηγούμενο έτος πριν την 10η Νοεμβρίου. 

2. Οι ενδιαφερόμενες ξενοδοχειακές επιχειρήσεις πρέπει 
να υποβάλλουν στην πλησιέστερη Υπηρεσία Απασχόλησης 
του ΟΑΕΔ τα παρκάτω δικαιολογητικά: 

α) Αίτηση με τα βασικά στοιχεία της επιχείρησης (επωνυ¬ 
μία, διεύθυνση, νόμιμο εκπρόσωπο κλπ) που θα περιέχει την 
επιθυμία της να υπαχθεί στο πρόγραμμα σύμφωνα με τους 
όρους που θεσπίζει η παρούσα απόφαση του Υπ. Εργασίας 
και Κοιν. Ασφαλίσεων. 

β) Υπεύθυνη δήλωση του άρθρου 8 του Ν. 1599/1986 ότι οι 
εργαζόμενοι που θα απασχολήσει στην επιμύκυνση δεν ανή¬ 
κουν στο μόνιμο προσωπικό. 

γ) Αδεια του ΕΟΤ για την λειτουργία της επιχείρησης. 

δ) Βεβαίωση του ΕΟΤ για την εποχιακή λειτουργία της επι¬ 
χείρησης. 

ε) Αναλυτική κατάσταση των εργαζομένων που θα απασχο¬ 
λήσουν κατά την περίοδο της επιμήκυνσης των εργασιών 
τους και των ημερών εργασίας του καθένα εξ’ αυτών στη 
διάρκειά της. 

στ) Φωτοτυπίες των σελίδων των ασφαλιστικών βιβλιαρίων 
των ξενοδοχοϋπαλλήλων με τα ένσημα στην επιμήκυνση. 

3. Η επιδοτούμενη επιμήκυνση αρχίζει από την 1 η Νοεμ¬ 
βρίου 1998 δεν μπορεί όμως να υπερβαίνει τους τέσσερις μή¬ 
νες, από την έναρξη της κα ισε καμμ'ια περίπτωση την 28η 
Φεβρουάριου 1999. 

4. Οι ημέρες της επιδότησης του ξενοδόχου δεν μπορούν 
να υπερβούν τον αριθμό των ημερησίων επιδομάτων ανεργίας 
που δικαιούται ο ξενοδοχοϋπάλληλος, κατά την έναρξη της 
επιμήκυνσης της λειτουργίας της επιχείρησης. 

Οι ημέρες επιδότησης του ξενοδόχου αφαιρούνται από την 
επιδότηση της ανεργίας του ξενοδοχοϋπαλλήλου όπως αυτή 
προκύπτει κατά την έναρξη της επιμήκυνσης της λειτουργίας 
της επιχείρησης. 

Το ύψος της επιδότησης καθορίζεται σε τρεις χιλιάδες 
εκατό δρχ. (3.100) δρχ. για κάθε μέρα εργασίας στην επιμή- 



10340 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κυνση μέχρι 25 μέρες κατά μήνα και 100 ημέρες για όλη την 
επιμήκυνση. 

Η αρμόδια Υπηρεσία Απασχόλησης δια διενεργεί έλεγχο 
λειτουργίας της ξενοδοχειακής επιχ/σης κατά την διάρκεια 
της επιμήκυνσης των εργασιών της. 

5. Η προθεσμία είσπραξης της επιχορήγησης καθορίζεται 
σε 3 μήνες από την ημερομηνία κοινοποίησης της σχετικής 
εγκριτικής Υπουργικής απόφασης για κάθε ξενοδοχειακή 
επιχείρηση και η αξίωση για είσπραξη παραγράφεται μετά την 
παρέλευσή τους. 

6. Το Διοικητικό Συμβούλιο του ΟΑΕΔ εξουσιοδοτείται να 
εξετάσει σύμφωνα με τα όσα ορίζει ο σχετικός νόμος καιη πα¬ 
ρούσα απόφαση, τις αιτήσεις των επιχειρήσεων και να διατυ¬ 
πώνει γνώμη στο Υπουργείο Εργασίας και Κοιν. Ασφαλίσεων 
για την επιχορήγηση αυτών. 

7. Η κάλυψη της δαπάνης θα βαρύνει τον προϋπολογισμό 
του ΟΑΕΔ έτους 1999 με αριθμό ογαριασμού 658β για τον 
οποίο θα προβλεφθεί ποσό ύψους 100.000.000 δρχ. για ολό¬ 
κληρο το έτος. 

Η απόφαση αυτή δεν εμπίπτει στις διατάξεις του άρθρου 22 
του Ν. 2362/95 «περί δημόσιου Λογιστικού» και για το λόγο 
αυτό δεν απαιτείται η σύμπραξη του Υπουργού Οικονομι¬ 
κών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Αυγούστου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-»- 

Αριθ. Γ2β/2314 (9) 

Μεταβίβαση Κρατικού Παιδικού Σταθμού 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90Α ) 
«Ίδρυση Νομαρχιακής Αυτοδιοίκησης, τροποποίηση διατά¬ 
ξεων για την πρωτοβάθμια Αυτοδιοίκηση και την περιφέρεια 
και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 107/ 
Α') «Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες διατά¬ 
ξεις». 

3. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29Α του Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋπολογι¬ 
σμού. 

4. Τις διατάξεις του Π.Δ. 138/1992 (ΦΕΚ 68/Α) «Οργανι- 
σμμος του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε μετα¬ 
γενέστερα. 

5. Την με αριθ. ΔΥ3α/οικ.878/96 (ΦΕΚ 924/Β) απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Εμ. Σκουλάκη και Θεόδωρο Κοτσώνη. 

6. Την με αριθ. ΔΙΔΚ/Φ. 1/20199/5.9.97 (ΦΕΚ 801/Β) 
κοινή απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

7. Την με αριθ. 67/1.6.98 απόφαση του Κοινοτικού Συμ¬ 
βουλίου της Κοινότητας Διακοπτού Ν. ΑχαΤας, αποφασί¬ 
ζουμε: 


Μεταβιβάζουμε: 

Στην Κοινότητα Διακοπτού Ν. Αχαΐας. 

Τον Κρατικό Παιδικό Σταθμό Διακοπτού Π.Δ. 432/84 (ΦΕΚ 
154Α) που λειτουργεί με τις διατάξεις του Α.Ν. 2.11.35 (ΦΕΚ 
527Α). 

θα ακολουθήσει η υπογραφή προγραμματικής Σύμβασης, 
όπως προβλέπεται στις διατάξεις του άρθρου 9 του Ν. 
2503/97 (ΦΕΚ 107Α). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Αυγούστου 1998 

01 ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ & ΠΡΟΝΟΙΑΣ 

Λ. ΠΑΠΑΔΗΜΑΣ θ. ΚΟΤΣΩΝΗΣ 

-♦- 

Αριθ. ΔΔΟ/Φ. 118.31/7864 (10) 

Συμπλήρωση απόφασης καθιέρωσης υπερωριακής απασχό¬ 
λησης των υπαλλήλων του Πολιτικού Γραφείου της 
Υπουργού Αιγαίου, του Γραφείου του Γενικού Γραμματέα 
και των υπαλλήλων της Κεντρικής Διοίκησης του Υπουρ¬ 
γείου Αιγαίου για το Α' εξάμηνο 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα», 
β) Του άρθρου 15 του Ν. 2592/98 «αναπροσαρμογή συντά¬ 
ξεων πολιτικών συνταξιούχων του Δημοσίου, ρύθμιση συντα- 
ξιοδοτικών θεμάτων και άλλες διατάξεις». 

γ) Του Π.Δ. 1/86 «Καθορισμός αρμοδιοτήτων Υπουργείου 
Αιγαίου». 

δ) Του Π.Δ. 359/86 «Οργανισμός του Υπουργείου Αιγαίου». 

2. Την αριθ. πρωτ. 1107147/1239/0006 Α/96 (ΦΕΚ 922/ 
Β'/96) κοινή απόφαση του Πρωθυπουργού και Υπουργού Οι¬ 
κονομικών σχετικά με την ανάθεση αρμοδιοτήτων Υπουργού 
Οικονομικών. 

3. Την αριθ. πρωτ. 2039489/4053/0022/28.5.98 (ΦΕΚ 
/Β'/98) απόφασή μας σχετικά με την καθιέρωση υπερωρια- 
κής απασχόλησης κ.λπ. για το Υπουργείο Αιγαίου. 

4. Τις πιστώσεις των ΚΑΕ 0511 και ΚΑΕ 0512 του τακτικού 
προϋπολογισμού του Υπουργείου Αιγαίου (Φορέας 27-100) 
οικον. έτους 1998, αποφασίζουμε: 

1. Συμπληρώνουμε την αριθ. πρωτ. 2039489/4053/0022/ 
28.5.98 (ΦΕΚ /Β/98) απόφασή μας και ως εξής: 


Α/Α 

ΚΑΤΗΓΟΡΙΑ 

ΥΠΕΡ ΟΡΙΑΚΗ 
ΕΡΓΑΣΙΑ 
από 15.00 
μέχρι 22.00 

ΚΥΡ./ 
ΕΞΑΙΡ. 
από 6η 
μέχρι 22α 

- 1 

ΝΥΧΤ. 

ΩΡΕΣ 

1 . 

ΠΕ8 Εκπαιδευτικών 
σε ποσοστό 50% 

(2 υπάλληλοι) 

40 

- 

- 

2. 

ΔΕ5 Τηλεφωνητών 
σε ποσοστό 50% 

(1 υπάλληλος) 

40 

- 

- 


2. Κατά τα λοιπά ισχύει η αριθ. πρωτ. 2039489/4053/ 
0022/28.5.98 (ΦΕΚ /Β /98) απόφασή μας. 

3. Η προκαλούμενη πρόσθετη δαπάνη από την παρούσα 
απόφαση συμπεριλαμβάνεται στην αρχική υπολογιοθείσα 
στην παράγραφο 4 της ανωτέρω απόφασης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10341 


Η απόφαση αυτή να δημοσιευθε'ι στην Εφημερίδα της Κυ- 
βερνήσεως. 

Μυτιλήνη, 13 Αυγούστου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΙΓΑΙΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΛΙΣΑΒΕΤ ΠΑΠΑΖΩΗ 

-♦- 

Αριθ. 20993 (11) 

Ψήφιση Οργανισμού Εσωτερικής Υπηρεσίας της Κοινότητας 
Βασιλικής Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Εχοντας υπόψη: 

1. Τις διατάξεις: 

α) Του άρθρου 1 2 του Ν. 1188/81, όπως αντικαταστάθη- 
καν από τις όμοιες του άρθρου 8 (παρ. 5) του Ν. 2307/95. 

β) Του άρθρου 34 του Ν. 2190/94 και των Π.Δ. 37α/87 και 
22/90. 

γ) Του άρθρου 93 και 177 του Δ.Κ.Κ. (Π.Δ. 410/95). 

δ) Του άρθρου 27 του Ν. 2081/92. 

ε) Του άρθρου 14 του Ν. 2399/96. 

2. Την 35/1998 απόφαση του Κοινοτικού Συμβουλίου Βα¬ 
σιλικής, με την οποία ψηφίζεται νέος Οργανισμός Εσωτερι¬ 
κής Υπηρεσίας της Κοινότητας Βασιλικής. 

3. Την 109/1998 γνωμοδότηση του οικείου υπηρεσιακού 
συμβουλίου, αποφασίζουμε: 

Επικυρώνουμε την 35/1998 απόφαση του Κοινοτικού Συμ¬ 
βουλίου Βασιλικής, με την οποία ψηφίζεται ο Οργανισμός 
Εσωτερικής Υπηρεσίας της ανωτέρω Κοινότητος, που έχει 
ως εξής: 

Αρθρο 1. 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητος συγκροτείται από τη Γραμμα¬ 
τεία της Κοινότητας, Προϊστάμενος της οποίας είναι ο Πρόε¬ 
δρος της Κοινότητας. 

Αρθρο 2. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται 
και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. ΚΑΤΗΓΟΡΙΑ: ΔΕ 

ΚΛΑΔΟΣ: ΔΕΙ ΔΙΟΙΚΗΤΙΚΟΥ: Μία (1) θέση με βαθμό Δ 

έως Α. 

Κάλυψη δαπάνης (άρθρο 27 Ν. 2081 /92): Με την ανωτέρω 
κανονιστική πράξη προκύπτει οικονομική επιβάρυνση σε βά¬ 
ρος του προϋπολογισμού της Κοινότητας Βασιλικής, το ποσό 
της οποίας δεν μπορεί να προσδιορισθεί με τη παρούσα. 

Η κατά τ' ανωτέρω συγκροτούμενη υπηρεσία ασκεί τις αρ¬ 
μοδιότητες κατά τα ειδικότερα διαλαμβανόμενα στην ανω¬ 
τέρω απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ιωάννινα, 1 Αυγούστου 1998 

Με εντολή Γ.Γ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 


Αριθ. 9183 + 9376 + 9733 (12) 

Σύσταση Δημοτικής Επιχείρησης στο Δήμο Χαλκιδέων με την 
επωνυμία «Δημοτική Επιχείρηση Κατασκευής και Εκμε¬ 
τάλλευσης Χώρων Στάθμευσης Αυτοκινήτων (ΔΕΚΕΣΑ) 
Χαλκίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική αποκέ¬ 
ντρωση. 

2. Τις διατάξεις του Ν. 2218/94, όπως τροποποιήθηκαν και 
συμπληρώθηκαν με τους Ν. 2240/94, 2273/94 και 2307/95, 
σύμφωνα με τις οποίες εγκαθιδρύθηκαν ως Β' βαθμός Τοπι¬ 
κής Αυτοδιοίκησης οι Νομαρχιακές Αυτοδιοικήσεις (Ν.Α.). 

3. Τον Οργανισμό Εσωτερικής Οργάνωσης και λειτουργίας 
των Υπηρεσιών της Νομαρχιακής Αυτοδιοίκησης Εύβοιας, 
που δημοσιεύθηκε στις 12.5.95 (ΦΕΚ 407/Β ). 

4. Τις διατάξεις του Ν. 2503/97 «διοίκηση, οργάνωση, στε- 
λέχωση της περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

5. Την αριθ. 5921 /9.9.97 απόφαση του Γ ενικού Γ ραμματέα 
Περιφέρειας για τη μεταβίβαση δικαιώματος υπογραφής «με 
εντολή Γενικού Γραμματέα Περιφέρειας». 

6. Τις διατάξεις του άρθρου 277 του Π. Δ/τος410/95 (ΦΕΚ 
231/Α). 

7. Το αριθ. 17092/98 έγγραφο του Δήμου Χαλκιδέων, με 
το οποίο μας υποβλήθηκε η αριθ. 171 /98 απόφαση του Δη¬ 
μοτικού Συμβουλίου του Δήμου Χαλκιδέων, με τα λοιπά σχε¬ 
τικά έγγραφα, αποφασίζουμε: 

Συνιστούμε στο Δήμο Χαλκιδέων Δημοτική Επιχείρηση με 
την επωνυμία: «Δημοτική Επιχείρηση Κατασκευής και Εκμε¬ 
τάλλευσης Χώρων Στάθμευσης Αυτοκινήτων (ΔΕΚΕΣΑ) Χαλ¬ 
κίδας», ως ίδιο νομικό πρόσωπο ιδιωτικού δικαίου, το οποίο 
διέπεται από τις διατάξεις των άρθρων 277, 278, 279, 280, 
281, 282, 283, 284 του Π.Δ. 410/95. 

2. Σκοπός της επιχείρησης είναι: 

α) Η κατασκευή υπογείων σταθμών αυτοκινήτων (ρατ- 
ΚίΠ9δ). 

β) Η λειτουργία και εκμετάλλευση των σταθμών αυτοκινή¬ 
των. 

γ) Η λειτουργία και διαχείριση των χώρων ελεγχόμενης 
στάθμευσης Ν. 1900/90. 

δ) Ο έλεγχος της τήρησης των διατάξεων που αφορούν τη 
στάθμευση των οχημάτων. 

3. Έδρα της επιχείρησης ορίζεται η πόλη της Χαλκίδας. 

4. Η διάρκεια της επιχείρησης ορίζεται στα σαράντα (40) 
έτη, από τη δημοσίευση της παρούσας συστατικής πράξης 
στην Εφημερίδα της Κυβερνήσεως. 

5. Η επιχείρηση διοικείται από 9μελές Διοικητικό Συμβού¬ 
λιο που αποτελείται από τα κάτωθι μέλη: 

α) Από το Δήμαρχο ή Δημοτικό Σύμβουλο που ορίζει ο Δή¬ 
μαρχος. 

β) Από τέσσερις (4) Δημοτικούς Συμβούλους που ορίζονται 
με απόφαση του Δημοτικού Συμβουλίου από τους οποίους 
ένας (1) θα προέρχεται από τη μειοψηφία. 

γ) Από δύο (2) εκπροσώπους κοινωνικών φορέων της πό¬ 
λης. Οι κοινωνικοί φορείς ορίζονται με απόφαση του Δημοτι¬ 
κού Συμβουλίου και οι οποίοι στη συνέχεια προτείνουν τους 
εκπροσώπους τους, ανάμεσα από τα μέλη τους. 

δ) Από έναν (1) δημότη που ορίζεται με απόφαση του Δημο¬ 
τικού Συμβουλίου. 

ε) Από ένα (1) αιρετό εκπρόσωπο των εργαζομένων στην 
επιχείρηση. 

Με την απόφαση του Δημοτικού Συμβουλίου για τον ορισμό 
των μελών του Διοικητικού Συμβουλίου της επιχείρησης, ορί¬ 
ζεται και ο Πρόεδρος και ο Αντιπρόεδρος αυτής. 

Η θητεία του Διοικητικού Συμβουλίου της επιχείρησης είναι 

4ετής και ακολουθεί τη δημοτική περίοδο. 

Το πρώτο Διοικητικό Συμβούλιο της επιχείρησης θα συ¬ 
γκροτηθεί αμέσως μετά τη δημοσίευση της συστατικής πρά¬ 
ξης στην Εφημερίδα της Κυβερνήσεως και η θητεία του λήγει 
στις 31.12.1998. 

Νέα μέλη του Διοικητικού Συμβουλίου ορίζονται όταν λήξει 
η θητεία των παλαιών ή όταν κατά τη διάρκεια της θητείας 
τους κενωθεί θέση για οποιονδήποτε λόγο. 

Μέχρι να ορισθούν τα μέλη με τα στοιχεία (γ) και (ε) ή μέχρι 
να συμπληρωθεί οποιαδήποτε θέση μέλους κενούται, το Διοι¬ 
κητικό Συμβούλιο της επιχείρησης λειτουργεί με ελλιπή σύν¬ 
θεση, αρκεί ο αριθμός των μελών του να μην είναι κατώτερος 
αυτού που απαιτείται για το σχηματισμό της απαρτίας. 

6. Ο Δήμος Χαλκιδέων θα διαθέσει στην επιχείρηση ως αρ¬ 
χικό κεφάλαιο το χρη ματικό ποσό των πενήντα εκατομμυρίων 
(50.000.000) δρχ. Ομοίως ο Δήμος Χαλκιδέων θα παραχωρή¬ 
σει δωρεάν στην επιχείρηση τη χρήση του ακινήτου των δύο 
πλατειών της Δημοτικής Αγοράς σύμφωνα με τις διατάξεις 
του άρθρου 247 του Π.Δ. 410/95. 

Το ακίνητο επί των πλατειών της δημοτικής αγοράς θα πα- 
ραχωρηθεί στην επιχείρηση σε όποιο στάδιο κι αν βρίσκονται 
οι εργασίες κατασκευής του υπογείου σταθμού αυτοκινήτων, 
τις οποίες υποχρεούται να συνεχίσει και ν' αποπερατώσει η 
δημοτική επιχείρηση. 

7. Οι πόροι της επιχείρησης είναι: 

α) Εισπράξεις από το αντίτιμο των υπηρεσιών που προέρχο¬ 
νται από την άσκηση των δραστηριοτήτων της. 

β) Πρόσοδοι από την περιουσία της. 

γ) Από την υπογραφή προγραμματικών συμβάσεων με φο¬ 
ρείς του Δημοσίου και τη Νομαρχιακή Αυτοδιοίκηση. 

δ) Από την ένταξη σε αναπτυξιακά προγράμματα της χώρας 
και της Ευρωπαϊκής Ένωσης. 

ε) Από επιχορηγήσεις, δωρεές, κληρονομιές και κληροδο¬ 
σίες. 

στ) Από την ενίσχυση των επενδύσεών της βάσει του Ν. 
2601/98. 

ζ) Από τη λήψη δανείων. 

η) Από την είσπραξη προστίμων ελεγχόμενης στάθμευσης 
και παραβάσεων στάθμευσης ΚΟΚ. 

θ) Κάθε άλλη νόμιμη πρόσοδος. 

8. Τα κέρδη της επιχείρησης θα διατίθενται για την κατα¬ 
σκευή έργων που προβλέπονται στους σκοπούς της επιχείρη¬ 


σης και για την κατασκευή έργων που διευκολύνουν κυκλο- 
φοριακά την πόλη (σήμανση - σηματοδότηση). 

9. Η επιχείρηση διαλύεται. 

α) Με απόφαση του Δημοτικού Συμβουλίου, με την από¬ 
λυτη πλειοψηφία των μελών του. 

β) Όταν λήξει χωρίς να παραταθεί η διάρκεια λειτουργίας 
της επιχείρησης. 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση πτώχευσης, η εκκαθάριση γίνεται 
από εκκαθαριστές που ορίζονται από το Δημοτικό Συμβού¬ 
λιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περιου¬ 
σία της και πληρώνονται τα χρέη της επιχείρησης. 

Μετά την εκκαθάριση της περιουσίας της επιχείρησης, όσα 
περιουσιακά στοιχεία απομένουν περιέρχονται στο Δήμο 
Χαλκιδέων. 

Πριν την εκκαθάριση, επιστρέφονται στο Δήμο Χαλκιδέων 
τα παραχωρηθέντα κατά χρήση στην επιχείρηση ακίνητα του 
Δήμου. 

10. Η εν λόγω επιχείρηση διέπεται από τις διατάξεις του άρ¬ 
θρου 304 του Π.Δ. 410/95 και έχει όλες τις φορολογικές 
απαλλαγές, ατέλειες και προνόμια που παρέχονται στο Δημό¬ 
σιο, τους Δήμους και τις Κοινότητες. 

11. Η επιχείρηση εκπροσωπείται στα Δικαστήρια και σε 
κάθε Αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρό του. 

12. Για κάθε τι που δεν προβλέπεται στην παρούσα συστα¬ 
τική πράξη, έχουν εφαρμογή οι διατάξεις του Π.Δ. 410/95. 

Με την πράξη αυτή προκαλείται δαπάνη σε βάρος του 
προϋπολογισμού του Δήμου Χαλκιδέων ποσού 50.000.000 
και θα γραφεί στον προϋπολογισμό του έτους 1999. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Χαλκίδα, 14 Αυγούστου 1998 

Με εντολή Γ.Γ. Περιφέρειας 
Ο Αναπληρωτής Προϊστάμενος 
Δ/νσης Τοπικής Αυτ/σης και Διοίκησης 
ΣΤΕΛΙΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



